Diari Oficial de la Generalitat Valenciana


Sumari del DOGV 5397, del 28-11-2006 (2006/13265)

Informació pública de la proposta de programa per al desenvolupament urbanístic de l'actuació integrada de la unitat d'execució 03-UE-R del municipi dels Coves de Vinromà (Castelló).
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5397

Data del DOGV
:   28-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13672


Organisme emissor
:   Lase Clisman, SL

Tipus de document
:   Anunci

Informació pública de la proposta de programa per al desenvolupament urbanístic de l'actuació integrada de la unitat d'execució 03-UE-R del municipi dels Coves de Vinromà (Castelló). [2006/M13652]  
La mercantil Lase Clisman, SL, amb CIF B-12-586509, amb domicili social a Benicàssim, carrer del Comte Bau, número 58, baix A, formularà proposta de programa d'actuació integrada que té com a objecte la urbanització dels terrenys que integren la unitat d'execució 03-UE-R de les Coves de Vinromà.   
Tot això a la vista del concurs per a la selecció i adjudicació del programa d'actuació integrada per mitjà de gestió indirecta per a la unitat d'execució 03-UE-R del sòl urbanitzable de les normes subsidiàries homologades de les Coves de Vinromà, convocat per l'Ajuntament de les Coves de Vinromà, la gestió indirecta del qual va ser aprovada per acord del Ple, de data 28 de juliol del 2006, així com les bases particulars de programació publicades a este efecte en el Diari Oficial de la Generalitat número 5.337, de data 1 de setembre de 2006, i a l'empara del que disposa l'article 133 de la Llei 16/2005, de 30 de desembre, Urbanística Valenciana (LUV) i l'article 300 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica del programa està integrada bàsicament per la memòria del programa i projecte d'urbanització.  
De conformitat amb el que disposa l'article 134 de la LUV i l'article 293 del ROGTU, se sotmet a informació pública l'esmentada documentació pel termini d'un mes (comptat des de l'endemà de la publicació d'este anunci en el DOGV), en la notaria de Paula Breva Calatayud, amb domicili al carrer Major, número 20, baix, d'Albocàsser (tl. 964 42 83 52), i s'ha depositat una còpia a l'Ajuntament de les Coves de Vinromà. Durant l'indicat termini podrà consultar-se tota la documentació, tant a l'Ajuntament com a la notaria, on, així mateix es podrà obtindre còpia de l'acta de protocol·lització, així com formular les al·legacions oportunes.  
Amb anterioritat a la publicació del present anunci i en compliment del que disposa l'article 134.4 de la LUV, s'ha remés el corresponent avís al domicili dels que consten en el cadastre com a titulars de drets afectats per l'actuació proposada. Sense perjudici d'això, este anunci es publica perquè a més servisca d'avís a tots aquells propietaris desconeguts o titulars cadastrals l'adreça dels quals no constara o fóra errònia en el cadastre, de conformitat amb el que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú.  
Castelló de la Plana, 16 de novembre de 2006.. Les administradores: María Monserrat Sans Zapata i Alicia Pitarch Trilles.